Model-View-ViewModel (MVVM) Explained - CodeProject 10,901,570 members (44,008 online)
Last Visit: 31-Dec-99 18:00 Last Update: 29-Sep-14 21:28Refresh1 Zuma het verlede jaar al sy Mugabe-oomblik gehad | Maroela Media
Pres. Jacob Zuma en pres. Robert Mugabe van Zimbabwe (Februarie 2013). Foto: GCIS
ANC-veterane en strydrosse het ná hulle beraadslagingskonferensie aanbeveel dat die party se leiers voortaan deur middel van ŉ een-lid-een-stem-metode verkies word. Hulle is diep bekommerd oor die verdeeldheid wat in die ANC ontstaan het – veral teen die einde van Jacob Zuma se tweede termyn.
Volgens die voormalige leiers moet die party se verkiesingstelsel in sy geheel hersien word en die Onafhanklike Verkiesingskommissie moet toesig hou oor alle verkiesings. Dit moet opgevolg word met die vestiging van ŉ hersieningskommissie wat gereeld kyk of die ANC se leierskapsverkiesing nog haalbaar is en die wil van die party se ondersteuners weerspieël. Dit is veral die pos van ANC-president en -voorsitter wat deur middel van ŉ stelsel van een-lid-een-stem beslis moet word.
Daar is ook voorgestel dat die party se integriteitskomitee, wat in 2013 gestig is, as ŉ onafhanklike grondwetlike struktuur moet funksioneer wat nie deur die party se bestaande leiers beïnvloed kan word nie. Die kommissie moet ook toegelaat word om sy verslae en bevindinge regstreeks aan die ANC se Nasionale Uitvoerende Komitee voor te lê.
Die integriteitskommissie was ŉ uitvoeisel van ŉ resolusie wat op die ANC se belangrike Mangaung-konferensie in 2012 geneem is en staan onder leiding van die oud-Rivonia-beskuldigde, Andrew Mlangeni. Daar is vyf jaar gelede al besef dat sommige ANC-lede hulle aan onbehoorlike en selfs misdadige gedrag skuldig maak.
Die kommissie het dan ook verlede jaar aanbeveel dat pres. Jacob Zuma moet bedank omdat die omstredenheid oor sy doen en late buite beheer raak. Die laaste strooi was die afdanking van die bekwame finansminister Pravin Gordhan wat toe verplig was om druipstert van die buiteland af terug te keer waar hy nog probeer het om Suid-Afrika se finansiële aansien te red.
Pres. Zuma het geweier om te bedank al het die integriteitskommissie bevind dat hy die beginsel en tradisie van kollektiewe leierskap in die ANC en sy alliansie-vennote verontagsaam het. Dit was blykbaar Zuma se Mugabe-oomblik. Hy het halsstarrig geweier om pad te gee.
Volgens die ANC-veterane is hulle ook skuldig dat die party in die moeras beland het, maar reken die 105 jaar oue beweging kan steeds gered word. Die strydrosse se voorstelle klink of dit kan werk en tot ŉ mate weer integriteit na die party sal terugbring, maar ŉ mens wil amper vra: Vir hoe lank?
Integriteit, eerlikheid en ŉ gevoel van opregte landsbelang is nie waardes wat deur middel van reëls afgedwing kan word nie. Jy het dit, of jy het dit nie. Robert Mugabe is ŉ sprekende voorbeeld.
ANC Jacob Zuma Pravin Gordhan Pretoria FM Robert Mugabe
Hoe kan die ANC-veterane en strydrosse wil hê dat die Onafhanklike Verkiesingskommissie moet waghou oor ANC prosesse? Die Onafhanklike Verkiesingskommissie dien die hele Sui-Afrika, nie die ANC nie.
Want die hele helhool se bates dien die Aa en see.
Daar is niks wat n dag so kan befonkfaai as n berig oor die hoofkleptokraat en die halfhartige, nuttelose pogings om hom uit die kussings te lig nie.
Dan die aanhoudende plasing van rubrieke wat dieselfde mistroostigheid nuut hou deur sinonieme beriggewing.
Miskien moet ek dit nie lees nie en myself die lyding spaar, maar dis die hoop dat alles nie verby is, alvorens dit verby is nie, wat my laat ronddolwe in die linguïstiese moeras van die doodsheid van die situasie elke keer uit n nuwe invalshoek, al is net net n halwe graad verskil.
Waar is die anti depressante?
Eish, goeie kommentaar en taalgebruik!!
Anti depressante help nie eens meer nie.